* **สำเนา -**

**รายงานการประชุมสภาองค์การบริหารส่วนตำบลนาเคียน**

**สมัยสามัญ สมัยที่4 ประจำปี พ.ศ. ๒๕๕6**

**วันเสาร์ที่ 30 เดือน พฤศจิกายน พ.ศ. ๒๕๕6**

**ณ ห้องประชุมสภาองค์การบริหารส่วนตำบลนาเคียน**

## ผู้มาประชุม

|  |  |  |  |  |
| --- | --- | --- | --- | --- |
| ลำดับที่ | ชื่อ – สกุล | ตำแหน่ง | ลายมือชื่อ | หมายเหตุ |
| 1. | นายเกษม จิตร์ถาวร | ประธานสภา อบต. | เกษม จิตร์ถาวร |  |
| 2. | นายบุษพันธ์ บางกรัก | รองประธานสภา อบต. | บุษพันธ์ บางกรัก |  |
| 3. | นายหมาน บุญมาศ | เลขานุการสภา | หมาน บุญมาศ |  |
| 4. | นายหราด แย่งคุณเชาว์ | สมาชิกสภา อบต. ม.1 | หราด แย่งคุณเชาว์ |  |
| 5. | นายฮาริ ไวฤทธิ์ | สมาชิกสภา อบต. ม.1 | ฮาริ ไวฤทธิ์ |  |
| 6. | นายรุ่ม สิทธิฤกษ์ | สมาชิกสภา อบต. ม.2 | รุ่ม สิทธิฤกษ์ |  |
| 7. | นายกะหรีม กายแก้ว | สมาชิกสภา อบต. ม.2 | กะหรีม กายแก้ว |  |
| 8. | นายไชยรัตน์ ดาราไก | สมาชิกสภา อบต. ม.3 | ไชยรัตน์ ดาราไก |  |
| 9. | นายอารีส รับไทรทอง | สมาชิกสภา อบต. ม.4 | อารีส รับไทรทอง |  |
| 10. | นายอิสมะแอน ธานมาศ | สมาชิกสภา อบต. ม.5 | อิสมะแอน ธานมาศ |  |
| 11. | นายโดยรอหมาน วงหัส | สมาชิกสภา อบต. ม.6 | โดยรอหมาน วงหัส |  |
| 12. | นายอานนท์ ทองเสภี | สมาชิกสภา อบต. ม.7 | อานนท์ ทองเสภี |  |
| 13. | นายยุโสบ รักดี | สมาชิกสภา อบต. ม.8 | ยุโสบ รักดี |  |
| 14. | นายทวีศักดิ์ สุทธิปูน | สมาชิกสภา อบต. ม.8 | ทวีศักดิ์ สุทธิปูน |  |
| 15. | นายภูวนาถ มานพศิลป์ | สมาชิกสภา อบต. ม.9 | ภูวนาถ มานพศิลป์ |  |
| 16. | นายอุดมศักดิ์ ปรางเพ็ชร | สมาชิกสภา อบต. ม.9 | อุดมศักดิ์ ปรางเพ็ชร |  |

## ผู้ไม่มาประชุม

|  |  |  |  |  |
| --- | --- | --- | --- | --- |
| ลำดับที่ | ชื่อ – สกุล | ตำแหน่ง | ลายมือชื่อ | หมายเหตุ |
| 1. | นายกอเดช จิตจารักษ์ | สมาชิกสภา อบต. ม.6 | กอเดช จิตจารักษ์ |  |
| 2. | นายสัญญา คาวินทร | สมาชิกสภา อบต. ม.7 | สัญญา คาวินทร |  |

## ผู้เข้าร่วมประชุม

|  |  |  |  |  |
| --- | --- | --- | --- | --- |
| ลำดับที่ | ชื่อ – สกุล | ตำแหน่ง | ลายมือชื่อ | หมายเหตุ |
| 1. | นายจรรยา ตัดสายชล | นายก อบต. | จรรยา ตัดสายชล |  |
| 2. | นายนิพนธ์ แย่งคุณเชาว์ | รองนายก อบต. คนที่ 1 | นิพนธ์ แย่งคุณเชาว์ |  |
| 3. | นายวินัย พันทรกิจ | รองนายก อบต. คนที่ 2 | วินัย พันทรกิจ |  |
| 4. | นายสุนันท์ ยุทธกาศ | เลขานุการนายก อบต. | สุนันท์ ยุทธกาศ |  |
| 5. | นายวัชระ กลิ่นหอม | ปลัด อบต. | วัชระ กลิ่นหอม |  |
| 6. | นายประสาน จตุกาญจน์ | ผู้อำนวยการกองช่าง | ประสาน จตุกาญจน์ |  |
| 7. | นายฉัตรชัย ชูศรี | หัวหน้าสำนักงานปลัด | ฉัตรชัย ชูศรี |  |
| 8. | นางสาวชฎาพร จตุการ | หัวหน้าฝ่ายบริหารทั่วไป | ชฎาพร จตุการ |  |
| 9. | นายจรัล ขาวนวล | นิติกร | จรัล ขาวนวล |  |
| 10. | นางศิริรัตน์ แรกคำนวน | เจ้าหน้าที่บริหารงานทั่วไป | ศิริรัตน์ แรกคำนวน |  |
| 11. | นายสมศักดิ์ เหล็มปาน | ผช.จนท.วิเคราะห์นโยบายฯ | สมศักดิ์ เหล็มปาน |  |
| 12. | นางสาววรรณนิดา สุทธิการ | ผู้ช่วยจนท.พัฒนาชุมชน | วรรณนิดา สุทธิการ |  |
| 13. | นางสาวอมรรัตน์ เจริญวงศ์ | ผู้ช่วยจนท.บันทึกข้อมูล | อมรรัตน์ เจริญวงศ์ |  |

**เริ่มประชุมเวลา 09.30 น.**

|  |  |
| --- | --- |
| เลขานุการสภาฯ | เมื่อถึงเวลาประชุมสภาองค์การบริหารส่วนตำบล ตามที่กระผมได้ตรวจรายชื่อสมาชิกสภาองค์การบริหารส่วนตำบล ปรากฏว่าครบองค์ประชุม จึงขอเชิญสมาชิกสภาองค์การบริหารส่วนตำบลเข้าห้องประชุม ขอเชิญนายเกษม จิตร์ถาวร ประธานสภาองค์การบริหารส่วนตำบลทำหน้าที่ประธานในที่ประชุม พร้อมได้กล่าวเปิดการประชุมสภาองค์การบริหารส่วนตำบล สมัยสามัญ สมัยที่ ๔ ประจำปี พ.ศ. ๒๕๕6 ต่อไป ขอเชิญท่านประธานสภาฯครับ |
| ประธานสภาฯ | ขอขอบคุณเลขานุการสภาฯ สวัสดีครับผู้บริหาร สมาชิกสภาองค์การบริหารส่วนตำบล  นาเคียน ทุกท่าน ตามที่กระผมได้ตรวจรายชื่อสมาชิกสภาองค์การบริหารส่วนตำบลที่มาประชุมในวันนี้แล้ว ปรากฏว่าครบองค์ประชุม กระผมขอเปิดการประชุมสภาองค์การบริหารส่วนตำบล สมัยสามัญ สมัยที่ ๔ ประจำปี พ.ศ. ๒๕๕6 ตามระเบียบวาระการประชุมต่อไปนี้ |
| **ระเบียบวาระที่ ๑** | **เรื่องที่ประธานแจ้งให้ที่ประชุมทราบ** |
| ประธานสภาฯ | เรียนผู้บริหาร สมาชิกสภาองค์การบริหารส่วนตำบลนาเคียน ทุกท่าน ปลัด อบต. หัวหน้าส่วน ทุกท่าน วาระที่ ๑ เรื่องที่ประธานแจ้งให้ที่ประชุมทราบ ถ้าไม่มี ก็ขอเข้าสู่ระเบียบวาระที่ ๒ |
| **ระเบียบวาระที่ ๒** | **เรื่องรับรองรายงานการประชุมสภาองค์การบริหารส่วนตำบล สมัยวิสามัญ สมัยที่ 1 ครั้งที่ ๒ ประจำปี พ.ศ. ๒๕๕6 เมื่อวันที่ 26 กันยายน ๒๕๕6** |
| ประธานสภาฯ | เรื่องรับรองรายงานการประชุมสภาองค์การบริหารส่วนตำบล สมัยวิสามัญ สมัยที่ 1 ครั้งที่ ๒ ประจำปี พ.ศ. ๒๕๕6 เมื่อวันที่ 26 กันยายน ๒๕๕6 ขอเชิญเลขานุการสภาฯ ชี้แจงรายงานการประชุม |
| เลขานุการสภาฯ | เรียนท่านประธานสภาฯ ที่เคารพ คณะผู้บริหารและสมาชิกสภาองค์การบริหารส่วนตำบลนาเคียน ทุกท่าน ตามที่คณะกรรมการตรวจรายงานการประชุมได้ตรวจรายงานการประชุม โดยที่ประชุมมีมติให้เป็นไปตามเดิม และได้เสนอให้ท่านประธานสภาฯ ไปแล้วนั้น กระผมขอให้สมาชิกสภาองค์การบริหารส่วนตำบลทุกท่าน ได้ตรวจดูรายงานการประชุมสภาองค์การบริหารส่วนตำบล สมัยวิสามัญ สมัยที่ 1 ครั้งที่ ๒ ประจำปี พ.ศ. ๒๕๕6 เมื่อวันที่ 26 กันยายน ๒๕๕6 ตามเอกสารสำเนารายงานการประชุมสภาฯ ที่ได้แจกให้ไปก่อนหน้านี้แล้ว และสมาชิกสภาองค์การบริหารส่วนตำบลทุกท่านคงจะได้ตรวจดูแล้ว (สรุปย่อหน้าที่ ๑-7) กระผมขอชี้แจงรายละเอียดเพียงแค่นี้ ขอขอบคุณครับท่านประธานสภาฯ |
| ประธานสภาฯ | ขอขอบคุณเลขานุการสภาฯ ตามที่เลขานุการสภาฯ ได้ส่งรายงานการประชุมให้สมาชิกสภาฯ ตรวจดูรายงานการประชุมสภาองค์การบริหารส่วนตำบลสมัยวิสามัญ สมัยที่ 1 ครั้งที่ ๒ ประจำปี พ.ศ. ๒๕๕6 เมื่อวันที่ 26 กันยายน ๒๕๕6 ตามเอกสารสิ่งที่ส่งไปด้วย (สำเนารายงานการประชุมสภาฯ) ไม่ทราบว่าสมาชิกสภาฯ ท่านใดจะแก้ไขเพิ่มเติมส่วนใดบ้าง ขอเชิญครับ |
| ที่ประชุม | ไม่มี |
| ประธานสภาฯ | เมื่อไม่มีสมาชิกสภาองค์การบริหารส่วนตำบลท่านใดขอแก้ไข กระผมขอให้สมาชิกสภาองค์การบริหารส่วนตำบล ลงมติรับรองรายงานการประชุมสภาองค์การบริหารส่วนตำบลสมัยวิสามัญ สมัยที่ 1 ครั้งที่ ๒ ประจำปี พ.ศ. ๒๕๕6 เมื่อวันที่ 26 กันยายน ๒๕๕6 ท่านใดเห็นว่าควรให้การรับรองรายงานการประชุมสภาฯ โปรดยกมือครับ |
| ที่ประชุม | มีมติรับรอง 14 เสียง  ไม่รับรอง - เสียง  งดออกเสียง 2 เสียง |
| **ระเบียบวาระที่ ๓** | **เรื่องที่เสนอเพื่อทราบ**  - รายงานผลการติดตามและประเมินผลแผนพัฒนาสามปี (พ.ศ. ๒๕๕6-๒๕๕8) ประจำปีงบประมาณ พ.ศ. ๒๕๕6  - รายงานผลการจัดทำแผนการดำเนินงาน ประจำปีงบประมาณ พ.ศ.2557 |
| ประธานสภาฯ | เรื่องที่ ๑ รายงานผลการติดตามและประเมินผลแผนพัฒนาสามปี (พ.ศ. ๒๕๕6-๒๕๕8) ประจำปีงบประมาณ พ.ศ. ๒๕๕6 ขอเชิญท่านนายกชี้แจง ขอเชิญครับ |
| นายก อบต. | เรียนท่านประธานสภาฯ ที่เคารพ สมาชิกสภาองค์การบริหารส่วนตำบลนาเคียน ทุกท่าน ปลัด อบต. หัวหน้าส่วนราชการ ทุกท่าน กระผมขอรายงานผลการติดตามและประเมินผลแผนพัฒนาสามปี (พ.ศ. ๒๕๕6-๒๕๕8) ประจำปีงบประมาณ พ.ศ. ๒๕๕6 ตามรัฐธรรมนูญแห่งราชอาณาจักรไทย พุทธศักราช ๒๕๕๐ มาตรา ๒๘๗ วรรค ๓ บัญญัติให้องค์กรปกครองส่วนท้องถิ่นต้องรายงานผลการดำเนินงานต่อประชาชนในเรื่องการจัดทำงบประมาณ การใช้จ่ายและผลการดำเนินงานในรอบปี เพื่อให้ประชาชนมีส่วนร่วมในการตรวจสอบและกำกับการบริหารจัดการองค์กรปกครองส่วนท้องถิ่น ประกอบกับระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ ข้อ ๓๐(๕) กำหนดให้ผู้บริหารองค์กรปกครองส่วนท้องถิ่นเสนอผลการติดตามและประเมินผลต่อสภาท้องถิ่น คณะกรรมการพัฒนาท้องถิ่น และประกาศผลการติดตามและประเมินผลแผนพัฒนาให้ประชาชนทราบโดยทั่วไปอย่างน้อยปีละหนึ่งครั้ง ภายในเดือนธันวาคมของทุกปี ผลการดำเนินงานดังนี้  1. ยุทธศาสตร์การพัฒนาคนและสังคม จำนวนโครงการในแผนพัฒนา 55โครงการ จำนวนโครงการที่ดำเนินการ 14 โครงการ คิดเป็นร้อยละ 25.45 จำนวนงบประมาณในแผนพัฒนา 15,270,000.- บาท จำนวนงบประมาณที่ดำเนินการ5,327,151.90บาทคิดเป็นร้อยละ 34.89  2. ยุทธศาสตร์ด้านอนุรักษ์และฟื้นฟูศิลปวัฒนธรรมประเพณีและภูมิปัญญาท้องถิ่น จำนวนโครงการในแผนพัฒนา 5โครงการ จำนวนโครงการที่ดำเนินการ 3 โครงการ คิดเป็นร้อยละ 60.00 จำนวนงบประมาณในแผนพัฒนา 1,850,000 บาท จำนวนงบประมาณที่ดำเนินการ 1,351,520.-บาทคิดเป็นร้อยละ 73.06  3. ยุทธศาสตร์ด้านโครงสร้างพื้นฐาน จำนวนโครงการในแผนพัฒนา 15โครงการ จำนวนโครงการที่ดำเนินการ 4 โครงการ คิดเป็นร้อยละ 26.67 จำนวนงบประมาณในแผนพัฒนา 32,051,000.- บาท จำนวนงบประมาณที่ดำเนินการ3,705,657.- บาทคิดเป็นร้อยละ 11.56  4. ยุทธศาสตร์การบริหารจัดการน้ำ การอนุรักษ์ทรัพยากร ธรรมชาติและสิ่งแวดล้อม จำนวนโครงการในแผนพัฒนา 19โครงการ จำนวนโครงการที่ดำเนินการ 4 โครงการ คิดเป็นร้อยละ 21.05 จำนวนงบประมาณในแผนพัฒนา 8,440,000.- บาท จำนวนงบประมาณที่ดำเนินการ5,490,326.46.- บาท คิดเป็นร้อยละ 65.05  5. ยุทธศาสตร์ด้านการบริหารและจัดการองค์กร การเมืองการปกครอง จำนวนโครงการในแผนพัฒนา 41โครงการ จำนวนโครงการที่ดำเนินการ 17 โครงการ คิดเป็นร้อยละ 41.46 จำนวนงบประมาณในแผนพัฒนา 8,863,000.- บาท จำนวนงบประมาณที่ดำเนินการ 2,801,889.78 บาท คิดเป็นร้อยละ 31.61  รวมจำนวนโครงการในแผนพัฒนา 135โครงการ จำนวนโครงการที่ดำเนินการ 42 โครงการ คิดเป็นร้อยละ 31.11 จำนวนงบประมาณในแผนพัฒนา 66,474,000.- บาท จำนวนงบประมาณที่ดำเนินการ 18,676,545.14 บาท  กระผมขอให้สมาชิกสภาองค์การบริหารส่วนตำบลนาเคียนดูเอกสารรายงานผลการติดตามและประเมินผลแผนพัฒนาสามปี (พ.ศ. ๒๕๕6-๒๕๕8) ประจำปีงบประมาณ พ.ศ. ๒๕๕6 ขอเชิญสมาชิกสภาทุกท่านดูได้ตามเอกสารสิ่งที่ส่งไปด้วยแล้ว รายงานผลการติดตามและประเมินผลแผนพัฒนาสามปี (พ.ศ. ๒๕๕6-๒๕๕8) ประจำปีงบประมาณ พ.ศ. ๒๕๕6 ขอบคุณครับ |
| ประธานสภาฯ | ตามที่ท่านนายกได้รายงานผลการติดตามและประเมินผลแผนพัฒนาสามปี (พ.ศ. ๒๕๕6-๒๕๕8) ประจำปีงบประมาณ พ.ศ. ๒๕๕6แล้วคิดว่าสมาชิกสภาองค์การบริหารส่วนตำบลนาเคียนทุกท่านคงรับทราบแล้ว |
| ที่ประชุม | รับทราบ |
| ประธานสภาฯ | เรื่องที่ ๒ รายงานการจัดทำแผนการดำเนินงาน ประจำปีงบประมาณ พ.ศ.2557 ขอเชิญท่านนายกชี้แจง ขอเชิญครับ |
| นายก อบต. | เรียนท่านประธานสภาฯ ที่เคารพ สมาชิกสภาองค์การบริหารส่วนตำบลนาเคียน ทุกท่าน ปลัด อบต. หัวหน้าส่วนราชการ ทุกท่าน กระผมขอรายงานแผนการดำเนินงาน ประจำปีงบประมาณ พ.ศ. 2557 สามารถสรุปโครงการและงบประมาณดังนี้  ยุทธศาสตร์ที่ 1 ยุทธศาสตร์การพัฒนาคนและสังคม  แนวทางที่ 1 พัฒนาภาคเกษตร ส่งเสริมการประกอบอาชีพ ฝึกอาชีพ จำนวนโครงการที่ดำเนินการ 9 โครงการ คิดเป็นร้อยละของโครงการทั้งหมด 15.79 จำนวนงบประมาณ 885,000.- บาท คิดเป็นร้อยละของงบประมาณทั้งหมด 3.85 หน่วยงานดำเนินงาน สำนักงานปลัด  แนวทางที่ 2 พัฒนาสังคม สนับสนุนสวัสดิการและการช่วยเหลือผู้ด้อยโอกาส จำนวนโครงการที่ดำเนินการ 5 โครงการ คิดเป็นร้อยละของโครงการทั้งหมด 8.77 จำนวนงบประมาณ 393,000.- บาท คิดเป็นร้อยละของงบประมาณทั้งหมด 1.71 หน่วยงานดำเนินงาน สำนักงานปลัด  แนวทางที่ 3 ส่งเสริมสนับสนุนกีฬา นันทนาการและการออกกำลังกาย จำนวนโครงการที่ดำเนินการ 2 โครงการ คิดเป็นร้อยละของโครงการทั้งหมด 3.51 จำนวนงบประมาณ 398,310.- บาท คิดเป็นร้อยละของงบประมาณทั้งหมด 3.47 หน่วยงานดำเนินงาน สำนักงานปลัด  แนวทางที่ 4 พัฒนาการให้บริการทางการศึกษาอย่างมีคุณภาพ จำนวนโครงการที่ดำเนินการ 4 โครงการ คิดเป็นร้อยละของโครงการทั้งหมด 7.02 จำนวนงบประมาณ 6,326,440.- บาท คิดเป็นร้อยละของงบประมาณทั้งหมด 27.49 หน่วยงานดำเนินงาน สำนักงานปลัด  แนวทางที่ 5 พัฒนาการให้บริการด้านสาธารณสุขในตำบล จำนวนโครงการที่ดำเนินการ 5 โครงการ คิดเป็นร้อยละของโครงการทั้งหมด 8.77 จำนวนงบประมาณ 605,000.- บาท คิดเป็นร้อยละของงบประมาณทั้งหมด 2.63 หน่วยงานดำเนินงาน สำนักงานปลัด  รวมยุทธศาสตร์ที่ 1 จำนวนโครงการที่ดำเนินการ 25 โครงการ คิดเป็นร้อยละของโครงการทั้งหมด 43.86 จำนวนงบประมาณ 9,007,750.- บาท คิดเป็นร้อยละของงบประมาณทั้งหมด 39.15  ยุทธศาสตร์ที่ 2 ยุทธศาสตร์ด้านอนุรักษ์และฟื้นฟูศาสนา ศิลปวัฒนธรรม ประเพณีและภูมิปัญญาท้องถิ่น  แนวทางที่ 1 อนุรักษ์และฟื้นฟูศาสนา ศิลปวัฒนธรรม ประเพณีและภูมิปัญญาท้องถิ่น จำนวนโครงการที่ดำเนินการ 3 โครงการ คิดเป็นร้อยละของโครงการทั้งหมด 5.26 จำนวนงบประมาณ 1,373,000.- บาท คิดเป็นร้อยละของงบประมาณทั้งหมด 5.98 หน่วยงานดำเนินงาน สำนักงานปลัด  แนวทางที่ 2 บูรณะและบำรุงรักษาวัดและมัสยิด จำนวนโครงการที่ดำเนินการ 0 โครงการ คิดเป็นร้อยละของโครงการทั้งหมด 0 จำนวนงบประมาณ 0.- บาท คิดเป็นร้อยละของงบประมาณทั้งหมด 0 หน่วยงานดำเนินงาน สำนักงานปลัด  รวมยุทธศาสตร์ที่ 2 จำนวนโครงการที่ดำเนินการ 3 โครงการ คิดเป็นร้อยละของโครงการทั้งหมด 5.26 จำนวนงบประมาณ 1,373,000.- บาท คิดเป็นร้อยละของงบประมาณทั้งหมด 5.98  ยุทธศาสตร์ที่ 3 ยุทธศาสตร์ด้านโครงสร้างพื้นฐาน  แนวทางที่ 1 จัดให้มีเส้นทางคมนาคมขนส่งที่ได้มาตรฐาน จำนวนโครงการที่ดำเนินการ 3 โครงการ คิดเป็นร้อยละของโครงการทั้งหมด 5.26 จำนวนงบประมาณ 1,049,000.- บาท คิดเป็นร้อยละของงบประมาณทั้งหมด 4.56 หน่วยงานดำเนินงาน กองช่าง  แนวทางที่ 2 จัดให้มีการขยายเขตไฟฟ้าสาธารณะทุกหมู่บ้าน จำนวนโครงการที่ดำเนินการ 1 โครงการ คิดเป็นร้อยละของโครงการทั้งหมด 1.75 จำนวนงบประมาณ 302,080.- บาท คิดเป็นร้อยละของงบประมาณทั้งหมด 1.31 หน่วยงานดำเนินงาน กองช่าง  แนวทางที่ 3 จัดให้มีการติดตั้งและขยายเขตโทรศัพท์ จำนวนโครงการที่ดำเนินการ 0 โครงการ คิดเป็นร้อยละของโครงการทั้งหมด 0 จำนวนงบประมาณ 0.- บาท คิดเป็นร้อยละของงบประมาณทั้งหมด 0 หน่วยงานดำเนินงาน ส่วนโยธา  แนวทางที่ 4 สนับสนุนให้มีการประกาศใช้กฎหมายควบคุมอาคาร/บ่อดักไขมัน/ผังเมืองรวม จำนวนโครงการที่ดำเนินการ 1 โครงการ คิดเป็นร้อยละของโครงการทั้งหมด 1.75 จำนวนงบประมาณ 50,000.- บาท คิดเป็นร้อยละของงบประมาณทั้งหมด 0.22 หน่วยงานดำเนินงาน กองช่าง  รวมยุทธศาสตร์ที่ 3 จำนวนโครงการที่ดำเนินการ 5 โครงการ คิดเป็นร้อยละของโครงการทั้งหมด 8.76 จำนวนงบประมาณ 1,401,080.- บาท คิดเป็นร้อยละของงบประมาณทั้งหมด 6.09  ยุทธศาสตร์ที่ 4 ยุทธศาสตร์การบริหารจัดการน้ำ การอนุรักษ์ทรัพยากรธรรมชาติและสิ่งแวดล้อม  แนวทางที่ 1 เพิ่มประสิทธิภาพในการบริหารจัดการน้ำ การแก้ไขปัญหาน้ำท่วมขัง จำนวนโครงการที่ดำเนินการ 1 โครงการ คิดเป็นร้อยละของโครงการทั้งหมด 1.75 จำนวนงบประมาณ 130,000.- บาท คิดเป็นร้อยละของงบประมาณทั้งหมด 0.56 หน่วยงานดำเนินงาน กองช่าง  แนวทางที่ 2 เพิ่มประสิทธิภาพในการรักษาสภาพแวดล้อมและจัดการขยะมูลฝอยของชุมชน จำนวนโครงการที่ดำเนินการ 3 โครงการ คิดเป็นร้อยละของโครงการทั้งหมด 5.26 จำนวนงบประมาณ 530,000.- บาท คิดเป็นร้อยละของงบประมาณทั้งหมด 2.30 หน่วยงานดำเนินงาน สำนักงานปลัด  รวมยุทธศาสตร์ที่ 4 จำนวนโครงการที่ดำเนินการ 4 โครงการ คิดเป็นร้อยละของโครงการทั้งหมด 7.01 จำนวนงบประมาณ 660,000.- บาท คิดเป็นร้อยละของงบประมาณทั้งหมด 2.86  ยุทธศาสตร์ที่ 5 ยุทธศาสตร์การบริหารและการจัดการองค์กร การเมืองการปกครอง  แนวทางที่ 1 พัฒนาการบริหารจัดการองค์กร/บุคลากรให้มีประสิทธิภาพในการปฏิบัติงาน จำนวนโครงการที่ดำเนินการ 7 โครงการ คิดเป็นร้อยละของโครงการทั้งหมด 12.28 จำนวนงบประมาณ 9,395,830.- บาท คิดเป็นร้อยละของงบประมาณทั้งหมด 40.83 หน่วยงานดำเนินงาน สำนักงานปลัด, กองช่าง, กองคลัง  แนวทางที่ 2 พัฒนาระบบการจัดเก็บรายได้ให้เพิ่มขึ้น จำนวนโครงการที่ดำเนินการ 3 โครงการ คิดเป็นร้อยละของโครงการทั้งหมด 5.26 จำนวนงบประมาณ 455,000.- บาท คิดเป็นร้อยละของงบประมาณทั้งหมด 1.98 หน่วยงานดำเนินงาน กองคลัง  แนวทางที่ 3 ส่งเสริมกระบวนการมีส่วนร่วมของภาคประชาชน จำนวนโครงการที่ดำเนินการ 6 โครงการ คิดเป็นร้อยละของโครงการทั้งหมด 10.53 จำนวนงบประมาณ 342,000.- บาท คิดเป็นร้อยละของงบประมาณทั้งหมด 1.49 หน่วยงานดำเนินงาน สำนักงานปลัด  แนวทางที่ 4 ส่งเสริมการรักษาความสงบเรียบร้อย ความปลอดภัยในชีวิตและทรัพย์สิน จำนวนโครงการที่ดำเนินการ 2 โครงการ คิดเป็นร้อยละของโครงการทั้งหมด 3.51 จำนวนงบประมาณ 239,200.- บาท คิดเป็นร้อยละของงบประมาณทั้งหมด 1.04 หน่วยงานดำเนินงาน สำนักงานปลัด  แนวทางที่ 5 ส่งเสริมการป้องกันภัยและบรรเทาสาธารณภัยในชุมชน จำนวนโครงการที่ดำเนินการ 2 โครงการ คิดเป็นร้อยละของโครงการทั้งหมด 3.51 จำนวนงบประมาณ 140,000.- บาท คิดเป็นร้อยละของงบประมาณทั้งหมด 0.60 หน่วยงานดำเนินงาน สำนักงานปลัด  รวมยุทธศาสตร์ที่ 5 จำนวนโครงการที่ดำเนินการ 20 โครงการ คิดเป็นร้อยละของโครงการทั้งหมด 35.09 จำนวนงบประมาณ 10,572,030.- บาท คิดเป็นร้อยละของงบประมาณทั้งหมด 45.94 รวมทั้งหมด จำนวนโครงการที่ดำเนินการ 57 โครงการ คิดเป็นร้อยละของโครงการทั้งหมด 100 จำนวนงบประมาณ 23,013,860.- บาท คิดเป็นร้อยละของงบประมาณทั้งหมด 100 ขอเชิญสมาชิกสภาทุกท่านดูได้ตามเอกสารสิ่งที่ส่งไปด้วยแล้ว รายงานผลการจัดทำแผนการดำเนินงาน ประจำปีงบประมาณ พ.ศ. ๒๕๕7 ขอบคุณครับ |
| ประธานสภาฯ | ตามที่คณะบริหารรายงานผลการจัดทำแผนการดำเนินงาน ประจำปีงบประมาณ พ.ศ.  ๒๕๕7 แล้วคิดว่าสมาชิกสภาองค์การบริหารส่วนตำบลนาเคียนทุกท่านคงรับทราบแล้ว |
| ที่ประชุม | รับทราบ |
| ประธานสภาฯ | เมื่อที่ประชุมรับทราบแล้ว เพื่อไม่ให้เสียเวลาต่อไปก็เข้าสู่ระเบียบวาระที่ ๔ |
| **ระเบียบวาระที่ ๔** | **เรื่องที่เสนอให้ที่ประชุมพิจารณา**  ๔.๑ พิจารณาร่างข้อบัญญัติองค์การบริหารส่วนตำบลนาเคียน พ.ศ. ๒๕๕6 จำนวน 2 ฉบับดังนี้  -ร่างข้อบัญญัติองค์การบริหารส่วนตำบลนาเคียน เรื่อง การรักษาความสะอาดและความเป็นระเบียบเรียบร้อย พ.ศ.2556  -ร่างข้อบัญญัติองค์การบริหารส่วนตำบลนาเคียน เรื่อง การจำหน่ายสินค้าในที่หรือทางสาธารณะ พ.ศ.2556 |
| ประธานสภาฯ | เรื่องที่เสนอให้ที่ประชุมพิจารณา  ๔.๑ พิจารณาร่างข้อบัญญัติองค์การบริหารส่วนตำบลนาเคียน พ.ศ. ๒๕๕6 จำนวน 2 ฉบับ ดังนี้  -ร่างข้อบัญญัติองค์การบริหารส่วนตำบลนาเคียน เรื่องการรักษาความสะอาดและความเป็นระเบียบเรียบร้อย พ.ศ.2556  -ร่างข้อบัญญัติองค์การบริหารส่วนตำบลนาเคียน เรื่องการจำหน่ายสินค้าในที่หรือทางสาธารณะ พ.ศ.2556  ตามบันทึกข้อความ ที่ นศ ๗๘๐๐๑/648 ลงวันที่ ๑3 พฤศจิกายน ๒๕๕6  เพื่อสภาฯ อนุมัติ ขอเชิญท่านนายกชี้แจง |
| นายก อบต. | เรียนท่านประธานสภาฯ ที่เคารพ กระผมขอเสนอการพิจารณาร่างข้อบัญญัติดังกล่าวพิจารณาสามวาระรวด |
| ประธานสภาฯ | ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ ข้อ ๔๕ ญัตติร่างข้อบัญญัติที่ประชุมสภาท้องถิ่นต้องพิจารณาเป็นสามวาระ แต่ที่ประชุมสภาท้องถิ่นจะอนุมัติให้พิจารณาสามวาระรวดเดียวก็ได้ ในการพิจารณาสามวาระรวดเดียว ผู้บริหารท้องถิ่นหรือสมาชิกสภาท้องถิ่นจำนวนไม่น้อยกว่าหนึ่งในสามของจำนวนผู้ที่อยู่ในที่ประชุมจะเป็นผู้เสนอก็ได้ เมื่อที่ประชุมสภาอนุมัติให้พิจารณาสามวาระรวดเดียวแล้ว การพิจารณาวาระที่สองนั้นให้ที่ประชุมสภาท้องถิ่นเป็นกรรมการแปรญัตติเต็มสภา โดยให้ประธานที่ประชุมเป็นประธานคณะกรรมการแปรญัตติ ก่อนอื่นกระผมขอเชิญเลขานุการสภาฯตรวจดูจำนวนสมาชิกสภาอบต.ที่อยู่ในที่ประชุมว่าครบหรือไม่ ขอเชิญครับ |
| เลขานุการสภาฯ | กระผมได้ตรวจจำนวนสมาชิกสภาองค์การบริหารส่วนตำบลแล้ว มีจำนวน 16 ท่าน ปรากฏว่าครบองค์ประชุม |
| ประธานสภาฯ | ต่อไปกระผมขอมติที่ประชุมว่าสมาชิกท่านใดเห็นควรพิจารณาอนุมัติให้พิจารณาสามวาระรวด โปรดยกมือครับ |
| ที่ประชุม | อนุมัติ 14 เสียง  ไม่อนุมัติ - เสียง  ไม่ออกเสียง 2 เสียง |
| ประธานสภาฯ | สรุปมติเป็นเอกฉันท์ อนุมัติให้พิจารณาสามวาระรวด พิจารณาวาระที่ ๑ ขั้นรับหลักการ  ขอเชิญท่านนายกชี้แจง |
| นายก อบต. | เรียนประธานสภาองค์การบริหารส่วนตำบลนาเคียน กระผมนายจรรยา ตัดสายชล นายกองค์การบริหารส่วนตำบลนาเคียน ขอเสนอร่างข้อบัญญัติดังนี้   1. ร่างข้อบัญญัติองค์การบริหารส่วนตำบลนาเคียน เรื่องการรักษาความสะอาดและความเป็น ระเบียบเรียบร้อย พ.ศ.2556   2. ร่างข้อบัญญัติองค์การบริหารส่วนตำบลนาเคียน เรื่องการจำหน่ายสินค้าในที่หรือทางสาธารณะ พ.ศ.2556  มาเพื่อโปรดนำเสนอต่อที่ประชุมสภาองค์การบริหารส่วนตำบลนาเคียน ในสมัยประชุมนี้ พร้อมนี้ได้เสนอบันทึกหลักการและเหตุผลดังนี้   1. ร่างข้อบัญญัติ เรื่องการรักษาความสะอาดและความเป็นระเบียบเรียบร้อย พ.ศ.2556   บันทึกหลักการและเหตุผลประกอบข้อบัญญัติองค์การบริหารส่วนตำบลนาเคียน เรื่องการรักษาความสะอาดและความเป็นระเบียบเรียบร้อย พ.ศ. 2556  หลักการ  โดยเป็นการสมควรให้มีข้อบัญญัติองค์การบริหารส่วนตำบล เรื่อง การรักษาความสะอาดและความเป็นระเบียบเรียบร้อย พ.ศ.2556  เหตุผล  เพื่อเป็นการกำหนดหลักเกณฑ์ในการรักษาความสะอาดและความเป็นระเบียบเรียบร้อย ในเขตองค์การบริหารส่วนตำบลนาเคียน ทั้งนี้ เพื่อเป็นการรักษาความสะอาดและความเป็นระเบียบเรียบร้อยของบ้านเมือง และให้ในเขตองค์การบริหารส่วนตำบลนาเคียน มีภูมิทัศน์ที่สวยงาม ที่เป็นอำนาจหน้าที่ขององค์การบริหารส่วนตำบล ในการรักษาความสะอาดและความเป็นระเบียบเรียบร้อย ตามมาตรา 67 (๒),(4),(7) มาตรา 68(8) และมาตรา 71 แห่ง พรบ.สภาตำบลและองค์การบริหารส่วนตำบล พ.ศ.2537 ประกอบกับ มาตรา 16 (2) (17) และ (27) แห่ง พรบ.กำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่นพ.ศ.2542 ขอเชิญสมาชิกสภาองค์การบริหารส่วนตำบลนาเคียนดูได้จากร่างข้อบัญญัติองค์การบริหารส่วนตำบลนาเคียน เรื่องการรักษาความสะอาดและความเป็นระเบียบเรียบร้อย พ.ศ.2556 ที่แจกไปแล้วนั้น กระผมขอให้สมาชิกสภา อบต. พิจารณาให้ความเห็นชอบด้วย ขอขอบคุณครับ |
| ประธานสภาฯ | ขอขอบคุณท่านนายก อบต. ที่ได้ชี้แจง ต่อไปกระผมขอเชิญเลขานุการสภาฯ ตรวจดูจำนวนสมาชิกสภาอบต. ที่อยู่ในที่ประชุมว่าครบองค์ประชุมหรือไม่ |
| เลขานุการสภาฯ | กระผมได้ตรวจจำนวนสมาชิกสภา อบต.แล้วปรากฏว่ามีจำนวน 16 ท่าน ครบองค์ประชุมครับ |
| ประธานสภาฯ | ขอขอบคุณท่านเลขานุการสภาฯครับ ไม่ทราบว่าสมาชิกท่านใดเห็นควรรับหลักการในวาระที่ ๑ โปรดยกมือ |
| ที่ประชุม | มีมติรับหลักการ 14 เสียง  ไม่รับหลักการ - เสียง  งดออกเสียง 2 เสียง |
| ประธานสภาฯ | สรุปมติเป็นเอกฉันท์ รับหลักการร่างข้อบัญญัติองค์การบริหารส่วนตำบลนาเคียน เรื่องการรักษาความสะอาดและความเป็นระเบียบเรียบร้อย พ.ศ.2556 ต่อไปเป็นการพิจารณาวาระที่ ๒ ขั้นแปรญัตติ การพิจารณาวาระที่สองนั้นให้ที่ประชุมสภาท้องถิ่นเป็นกรรมการแปรญัตติเต็มสภา โดยให้ประธานที่ประชุมเป็นประธานคณะกรรมการแปรญัตติ ในวาระนี้ไม่ทราบว่าสมาชิกสภาฯ ท่านใดจะอภิปรายหรือไม่ ขอเชิญครับ |
| ที่ประชุม | ไม่มี |
| ประธานสภาฯ | ต่อไปกระผมขอเชิญเลขานุการสภาฯ ตรวจดูจำนวนสมาชิกสภาอบต. ที่อยู่ในที่ประชุมว่าครบองค์ประชุมหรือไม่ |
| เลขานุการสภาฯ | กระผมได้ตรวจจำนวนสมาชิกสภา อบต.แล้วปรากฏว่ามีจำนวน 16 ท่าน ครบองค์ประชุมครับ |
| ประธานสภาฯ | ต่อไปกระผมขอมติในวาระที่ ๒ ขั้นแปรญัตติ ท่านใดเห็นควรให้ผ่าน วาระที่ ๒ ขั้นแปรญัตติ โปรดยกมือครับ |
| ที่ประชุม | มีมติ เห็นชอบ 14 เสียง  ไม่เห็นชอบ - เสียง  งดออกเสียง 2 เสียง |
| ประธานสภาฯ | สรุปผลการลงมติที่ประชุมขั้นวาระที่ ๒ ขั้นแปรญัตติ การแปรญัตติด้วยเสียงข้างมาก เป็นเอกฉันท์ ก่อนอื่นกระผมขอเชิญเลขานุการสภาฯ ตรวจดูจำนวนสมาชิกสภาอบต. ที่อยู่ในที่ประชุมว่าครบองค์ประชุมหรือไม่ |
| เลขานุการสภาฯ | กระผมได้ตรวจจำนวนสมาชิกสภา อบต.แล้วปรากฏว่ามีจำนวน 16 ท่าน ครบองค์ประชุมครับ |
| ประธานสภาฯ | ต่อไปก็ขอเข้าสู่วาระที่ ๓ ขั้นลงมติ สมาชิกสภาฯท่านใดเห็นชอบเพื่อประกาศใช้ข้อบัญญัติเรื่องนี้ โปรดยกมือครับ |
| ที่ประชุม | มีมติ เห็นชอบ 14 เสียง  ไม่เห็นชอบ - เสียง  งดออกเสียง 2 เสียง |
| ประธานสภาฯ | สรุปผลการลงมติที่ประชุมวาระที่ ๓ ขั้นลงมติ ด้วยเสียงข้างมาก เป็นเอกฉันท์ สรุปว่าที่ประชุมมีมติให้ความเห็นชอบให้ตราเป็นร่างข้อบัญญัติองค์การบริหารส่วนตำบลนาเคียน เรื่อง การรักษาความสะอาดและความเป็นระเบียบเรียบร้อย พ.ศ.2556 ต่อไปก็ขอเชิญคณะบริหารเสนอร่างข้อบัญญัติฉบับต่อไป |
| นายก อบต. | ต่อไป 2. ร่างข้อบัญญัติ เรื่องการจำหน่ายสินค้าในที่หรือทางสาธารณะ พ.ศ. 2556  หลักการ  โดยที่เป็นการสมควรตราข้อบัญญัติองค์การบริหารส่วนตำบลนาเคียน ว่าด้วยการจำหน่ายสินค้าในที่หรือทางสาธารณะ  เหตุผล  เพื่อประโยชน์ของประชาชนและการควบคุมการจำหน่ายสินค้า ในที่หรือทางสาธารณะ ภายในเขตองค์การบริหารส่วนตำบลนาเคียน ซึ่งพระราชบัญญัติการสาธารณสุข พ.ศ. 2535 กำหนดให้องค์กรปกครองส่วนท้องถิ่นตราเป็นข้อบัญญัติได้  ซึ่งได้แจกร่างข้อบัญญัติดังกล่าวให้สมาชิกสภาองค์การบริหารส่วนตำบลนาเคียนทุกท่านศึกษาก่อนล่วงหน้าแล้ว และตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 ข้อ 45 ญัตติร่างข้อบัญญัติที่ประชุมสภาท้องถิ่นต้องพิจารณาเป็นสามวาระ แต่ที่ประชุมสภาท้องถิ่นจะอนุมัติให้พิจารณาสามวาระรวดเดียวก็ได้ ผมขออนุญาตประธานสภาฯ ขอมติจากสมาชิกสภาองค์การบริหารส่วนตำบล ให้พิจารณาสามวาระรวด ขอเชิญสมาชิกสภาองค์การบริหารส่วนตำบลนาเคียนดูได้จากร่างข้อบัญญัติองค์การบริหารส่วนตำบลนาเคียน เรื่อง การจำหน่ายสินค้าในที่หรือทางสาธารณะ พ.ศ. 2556 ที่แจกไปแล้วนั้น กระผมขอให้สมาชิกสภา อบต. พิจารณาให้ความเห็นชอบด้วย ขอขอบพระคุณครับ |
| ประธานสภาฯ | ขอขอบคุณท่านนายก อบต. ที่ได้ชี้แจง ก่อนอื่นกระผมขอเชิญเลขานุการสภาฯตรวจดูจำนวนสมาชิกสภาอบต. ที่อยู่ในที่ประชุมว่าครบองค์ประชุมหรือไม่ |
| เลขานุการสภาฯ | กระผมได้ตรวจจำนวนสมาชิกสภา อบต.แล้วปรากฏว่ามีจำนวน 16 ท่าน ครบองค์ประชุมครับ |
| ประธานสภาฯ | ต่อไปไม่ทราบว่าสมาชิกท่านใดเห็นควรรับหลักการในวาระที่ ๑ โปรดยกมือ |
| ที่ประชุม | มีมติรับหลักการ 14 เสียง  ไม่รับหลักการ - เสียง  งดออกเสียง 2 เสียง |
| ประธานสภาฯ | สรุปมติเป็นเอกฉันท์ รับหลักการร่างข้อบัญญัติองค์การบริหารส่วนตำบลนาเคียน เรื่อง การจำหน่ายสินค้าในที่หรือทางสาธารณะ พ.ศ. 2556  ต่อไปเป็นการพิจารณาวาระที่ ๒ ขั้นแปรญัตติ การพิจารณาวาระที่สองนั้นให้ที่ประชุมสภาท้องถิ่นเป็นกรรมการแปรญัตติเต็มสภา โดยให้ประธานที่ประชุมเป็นประธานคณะกรรมการแปรญัตติ ในวาระนี้ไม่ทราบว่าสมาชิกสภาฯ ท่านใดจะอภิปรายหรือไม่ ขอเชิญครับ |
| ที่ประชุม | ไม่มี |
| ประธานสภาฯ | ถ้าไม่มีสมาชิกสภาฯ ท่านใดอภิปราย กระผมขอเชิญเลขานุการสภาฯตรวจดูจำนวนสมาชิกสภาอบต. ที่อยู่ในที่ประชุมว่าครบองค์ประชุมหรือไม่ |
| เลขานุการสภาฯ | กระผมได้ตรวจจำนวนสมาชิกสภา อบต.แล้วปรากฏว่ามีจำนวน 16 ท่าน ครบองค์ประชุมครับ |
| ประธานสภาฯ | ต่อไป กระผมขอมติในวาระที่ ๒ ขั้นแปรญัตติ ท่านใดเห็นควรให้ผ่าน วาระที่ ๒ ขั้นแปรญัตติ โปรดยกมือครับ |
| ที่ประชุม | มีมติ เห็นชอบ 14 เสียง  ไม่เห็นชอบ - เสียง  งดออกเสียง 2 เสียง |
| ประธานสภาฯ | สรุปผลการลงมติที่ประชุมขั้นวาระที่ ๒ ขั้นแปรญัตติ การแปรญัตติด้วยเสียงข้างมาก เป็นเอกฉันท์ ต่อไปกระผมขอเชิญเลขานุการสภาฯตรวจดูจำนวนสมาชิกสภาอบต. ที่อยู่ในที่ประชุมว่าครบองค์ประชุมหรือไม่ |
| เลขานุการสภาฯ | กระผมได้ตรวจจำนวนสมาชิกสภา อบต.แล้วปรากฏว่ามีจำนวน 16 ท่าน ครบองค์ประชุมครับ |
| ประธานสภาฯ | ต่อไปก็ขอเข้าสู่วาระที่ ๓ ขั้นลงมติ |
| ที่ประชุม | มีมติ เห็นชอบ 14 เสียง  ไม่เห็นชอบ - เสียง  งดออกเสียง 2 เสียง |
| ประธานสภาฯ | สรุปผลการลงมติที่ประชุมวาระที่ ๓ ขั้นลงมติ ด้วยเสียงข้างมาก เป็นเอกฉันท์ สรุปว่าที่ประชุมมีมติให้ความเห็นชอบให้ตราเป็นร่างข้อบัญญัติองค์การบริหารส่วนตำบลนาเคียน เรื่อง การจำหน่ายสินค้าในที่หรือทางสาธารณะ พ.ศ. 2556 |
| ประธานสภาฯ | สรุปว่าเห็นชอบให้ตราร่างข้อบัญญัติองค์การบริหารส่วนตำบลนาเคียน จำนวน 2 ฉบับ ขั้นตอนต่อไปจะนำเสนอต่อนายอำเภอเมืองเพื่อพิจารณาให้ความเห็นชอบและประกาศใช้ต่อไปลำดับต่อไปก็เข้าสู่ ก็ขอเข้าสู่ระเบียบวาระที่ ๕ |
| **ระเบียบวาระที่ ๕** | **เรื่องอื่น ๆ**  **ฯลฯ** |

**ปิดประชุม** เวลา 12.05 น.

(ลงชื่อ) หมาน บุญมาศ ผู้จดบันทึกรายงานการประชุม

(นายหมาน บุญมาศ)

เลขานุการสภาองค์การบริหารส่วนตำบลนาเคียน

วันที่ 30 พฤศจิกายน ๒๕๕6

(ลงชื่อ) เกษม จิตร์ถาวร ผู้ตรวจรายงานการประชุม

(นายเกษม จิตร์ถาวร)

ประธานสภาองค์การบริหารส่วนตำบลนาเคียน

วันที่ 30 พฤศจิกายน ๒๕๕6

(ลงชื่อ) ยุโสบ รักดี ผู้ตรวจรายงานการประชุม

(นายยุโสบ รักดี)

สมาชิกสภาองค์การบริหารส่วนตำบลนาเคียน หมู่ที่ ๘

(ลงชื่อ) โดยรอหมาน วงหัส ผู้ตรวจรายงานการประชุม

(นายโดยรอหมาน วงหัส)

สมาชิกสภาองค์การบริหารส่วนตำบลนาเคียน หมู่ที่ ๖

(ลงชื่อ) อานนท์ ทองเสภี ผู้ตรวจรายงานการประชุม

(นายอานนท์ ทองเสภี)

สมาชิกสภาองค์การบริหารส่วนตำบลนาเคียน หมู่ที่ ๗

**ตรวจถูกต้อง**